Tiszteletreméltó Színházigazgató Úr!

A napokban lettem készen egyik munkámmal, melynek címe Csongor és Tünde. Öt felvonásra tagoltam, hogy a kedves olvasóknak könnyebb legyen értelmezni.

Véleményem szerint minden embernek szüksége van egy kis kikapcsolódásra. Ez a mű épp olyan, ami iránt a nézők érdeklődnének. Minden korosztály számára értelmezhető. Főleg a gyermekek tudnak belőle levonni tanulságot, ha persze odafigyelnek minden kis részletre és csavarra.

A szereplők beosztásán rettentő sokat gondolkodtam. „Mi lenne, ha…”, „Nem, az úgy nem megfelelő.” párbeszédeket folytattam magammal, míg végül összeállt a kép.

Csongor, az egyik főszereplő, szerepét alakíthatná egy körülbelül huszonöt esztendős daliás, délceg legény. Ahangja ne legyen túl mély, se magas.

Tünde, címből adódóan a másik fontos szereplő, lehetne egy csengőhangú, alacsonyabb termetű lányka, ki nem több húsznál. Készíthetnénk számára egy szárnyat a tündér jelkép végett.

A három vándort szakállasnak és mélyebb hangúnak képzeltem el.

Az ördögfiak alacsony termetűek lennének. Mindhármójuk fejére valami szarvszerűt tennénk , szimbolizálva az ördögöt.

Mirígy, az undok boszorkány, a történet bonyolítója. Egy idősebb asszony kell erre a szerepre. Lehetőleg görbébb háttal és rekedtes hanggal. Bibírcsókról mi majd gondoskodunk.

A többi szereplő öltözékét, jellemét később megbeszéljük a Színházigazgató Úrral.

Végeztem egy rövid kis eszmefuttatást, és arra jutottam, hogy az eredeti művet is kellene aktualizálni. Ez alatt gondoltam én olyanra, hogy a költeményből kisebb részleteket idézhetnének a szereplők. Mivel ez az én alkotásom, szeretnék hallani egy kis eredetiséget is. Gondolom ennek semmi akadálya.

Modern technikai eszköz nem kell bele sok. Maximum a világítás. Azzal színpadiasabbá tudnánk tenni az előadást. Mellesleg így jobban ki tudnánk emelni egyes részeket.

Úgy gondolom, ennyi információ egyenlőre elég a kedves Igazgató Úr számára. Bízom benne, hogy eme rövid kis leírás felkeltette az érdeklődését. Garantálom, ha a mű színpadra kerül, nem fog senki unatkozni. Várom válaszát.

Vörösmarty Mihály